
                                                                    Z A P I S N I K

sa 14.  sjednice Vijeća gradske četvrti  Podsused - Vrapče koja je održana 21. svibnja 2018. s početkom u 18,00 sati u zgradi  Područnog ureda Susedgrad, Sigetje 2, mala dvorana – soba 316/III.
NAZOČNI VIJEĆNICI: Ivka Bengez, Aljoša Bosnar, Željko Drniković, Zdenko Jušić, Dejan Kljajić, Mirjana Marić, Dubravko Peroš, Želimir Schauer, Ivan Turković,  Ivan Vukoja,  Stjepan Belanović,   Mirko Hrgović, Marija Brajdić Vuković i Branka Zorić Cindrić
NENAZOČNI VIJEĆNICI: Mihaela Ivšić
SJEDNICI SLUŽBENO NAZOČNI: Vlasta Simon-Bebek- voditeljica odsjeka, Margareta Cindrić Neuhold- stručna savjetnica za mjesnu samoupravu
Prije prelaska na dnevni red predsjednik je dao na usvajanje zapisnik sa 12. sjednice Vijeća gradske četvrti. Vijeće je prihvatilo zapisnik. 
Vijeće je prihvatilo slijedeći  

                                                                       DNEVNI RED

1. Prijedlog Odluke o izmjeni Pravila Vijeća Gradske četvrti Podsused – Vrapče
2. Prijedlog Odluke o izmjeni Poslovnika o radu Vijeća Gradske četvrti Podsused – Vrapče
3. Prijedlozi zaključaka Vijeća na temelju zahtjeva građana, udruga i ustanova
4. Prijedlog zaključka na točke po čl. 86. Statuta Grada Zagreba – davanje mišljenja
5. Pitanja i prijedlozi
    
Točka 1.
Vijeće je sa 8 glasova „za“, 5 glasova „protiv“ i i suzdržanim  glasom  donijelo Odluku o izmjeni Pravila Vijeća Gradske četvrti Podsused – Vrapče.

Točka 2.
Vijeće je 8 glasova „za“, 5 glasova „protiv“ i i suzdržanim  glasom donijelo Poslovnik o radu Vijeća Gradske četvrti Podsused – Vrapče.

Točka 3.
Vijeće je sa 9 glasova „za“ i 5 „protiv“ donijelo

                                                              Z A K L J U Č A K 
                                                           
Vijeće gradske četvrti Podsused-Vrapče traži da se iz Programa održavanja komunalne infrastrukture u 2018. a prema troškovniku u iznosu od  118.560,00 kuna,  sanira travnjak na lokaciji Male putine nakon izvedbe dječjeg igrališta.









Vijeće je jednoglasno donijelo
                                                              Z A K L J U Č A K 

Vijeće gradske četvrti Podsused - Vrapče traži od  „Vodoopskrbe i odvodnje“ d.o.o. izgradnju vodoopskrbnog cjevovoda u ulici Don Bosca za koju je izdana građevinska dozvola od Gradskog ureda za prostorno uređenje, izgradnju grada, graditeljstvo, komunalne poslove i promet pod brojem, KLASA:UP/I 361-03/16-001/1026, URBROJ: 251-13-22-1/041-16-6 od 11.11.2016. Dozvola je postala pravomoćna 06. prosinca 2016.

Točka 4.
Vijeće je većinom glasova donijelo

1. Prijedlog odluke o izmjenama i dopuni Odluke o određivanju poslova javne rasvjete koji se financiraju iz proračuna Grada Zagreba
1. Prijedlog odluke o izmjenama i dopunama Poslovnika Gradske skupštine Grada Zagreba
1. Prijedlog zaključka o provođenju pripremnih radnji za davanje koncesija za pružanje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba
1. Prijedlog zaključka o sporazumnom raskidu Ugovora o ulaganju sredstava u sportsku građevinu Sportsko-rekreacijski centar Svetice
1. Prijedlog zaključka o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza
1. Prijedlog odluke o preoblikovanju Razvojne agencije Zagreb – TPZ d.o.o. u javnu ustanovu „Razvojna agencija Zagreb za koordinaciju i poticanje regionalnog razvoja“ 
1. Prijedlog zaključka o davanju prethodnog mišljenja za donošenje odluke Vlade Republike Hrvatske da je gradnja Osnovne škole Dragutina Kušlana u interesu RH
1. Prijedlog zaključka o sklapanju dodatka Ugovoru o zakupu poslovnog prostora –Paviljon 18. Zagrebačkog velesajma

Vijeće nije donijelo 
     1.Prijedlog plana gospodarenja otpadom Grada Zagreba

Točka 5.
Ivka Bengez
Traži da se pošalje požurnica kada će se očiste slivnici, blato i granje na ulicama nakon nedavnih kiša. 
Dubravko Peroš
1.Pita što je sa sportskim igralištem na Bizeku?
2.Pita što je sa uređenjem pomoćnog nogometnog igrališta na SRC Ponikve?
3.Pita zašto nismo dobili mogućnost predlaganja kandidata za suce porotnike Općinskog kaznenog suda u Zagrebu?
Mirjana Marić
1. Upozorava na problem čišćenja slivnika u Podsusedu, posebno u ulicama Prigornica, Gornji put, Jagodišće, Meglenjak  i Aleja seljačke bune.
2. Moli redovno dobivanje zapisnika sa prijašnjih sjednica kao i njihovu objavu na službenim stranicama Grada Zagreba.
Želimir Schauer
1.Traži objašnjenje zašto kuća TV Zapad nije dobila mogućnost ulaska u zgradu i snimanja sjednice Vijeća.
2.Traži specifikaciju troškova iz Plana malih komunalnih akcija za Podsused od 2013. do 2016. 
 Stjepan Belanović
1. Proslijeđuje predstavku članova VMO Perjavica-Borčec predsjedniku VGČ na daljnje postupanje.
2. Kada će biti postavljena ograda u Podsusedu?
Marija Brajdić Vuković
1.Traži čišćenje zelenih otoka na području Gradske četvrti, iznosi primjer neočišćenog zelenog otoka u Jovinovačkoj.
Željko Drniković
1.Traži da se stave u funkciju podrumske prostorije u MO Vrapče-centar, Ilica 421.
Mirko Hrgović
1.Traži čišćenje slivnika na području Gradske četvrti.
Zdenko Jušić
1.Traži da se postavi mjerač brzine na Aleji grada Bologne (od Vrapčanske do Medpootki) gdje nije pokriveno zbog sigurnosti djece u prometu.
2.Predlaže dva parkirna mjesta u Argentinskoj ulici ispred Centra za kulturu u neposrednoj blizini postojećih kontejnera za otpad.
3. Da li su izmješteni kontejneri za otpad na raskrižju ulice Kerestinečkih žrtava i Gandhijeve?
4.Kada će biti postavljena nadstrešnica u Čileanskoj ulici?

                                                      


Završeno u 20,40  sati.                                                                                                                                               
                                                                                                          
                                                                                    Predsjednik VGČ
                                                                                                                 Dejan Kljajić, v.r.

